b'\n_START_ARTICLE_\nSabrina Impacciatore\n_START_SECTION_\nBiografie\n_START_PARAGRAPH_\nN\xc4\x83scut\xc4\x83 la Roma din p\xc4\x83rin\xc8\x9bi originari din Abruzzo, Impacciatore a studiat actoria la Actors Studio din New York \xc8\x99i a urmat alte c\xc3\xa2teva cursuri de actorie la Roma. Ea a debutat ca actri\xc8\x9b\xc4\x83 de comedie \xc3\xaen spectacolele de televiziune Non \xc3\xa8 la Rai \xc8\x99i Macao produse de Gianni Boncompagni \xc8\x99i a ap\xc4\x83rut, de asemenea, ca imitatoare \xc3\xaen mai multe spectacole de variet\xc4\x83\xc8\x9bi._NEWLINE_Impacciatore a debutat \xc3\xaen film \xc3\xaen 1999, \xc3\xaen Il compagno regizat de  Francesco Maselli. \xc3\x8en anul 2007 a fost nominalizat\xc4\x83 la premiul David di Donatello pentru cea mai bun\xc4\x83 actri\xc8\x9b\xc4\x83 datorit\xc4\x83 interpret\xc4\x83rii din filmul Eu \xc8\x99i Napoleon regizat de Paolo Virz\xc3\xac \xc8\x99i un an mai t\xc3\xa2rziu a ob\xc8\x9binut o a doua nominalizare la acela\xc8\x99i premiu pentru interpretarea din filmul Miss F al Wilmei Labate.'